b'\n_START_ARTICLE_\nProtipape\xc5\xbe Pashal\n_START_SECTION_\n\xc5\xbdivljenjepis\n_START_PARAGRAPH_\nPape\xc5\xa1ke volitve so tokrat potekale \xc5\xa1e sredi ve\xc4\x8djih napetosti kot pred letom dni. Rimsko ljudstvo se je zopet odlo\xc4\x8dilo za duhovnika Teodorja . Arhidiakon Pashal je sedaj iskal podporo pri ravenskem eksarhu.  Obljubil mu je celo tisto premo\xc5\xbeenje, ki sta oporo\xc4\x8dno zapustila v dobrodelne namene Janez V.  in Konon, \xc4\x8de bo zmagal na pape\xc5\xa1kih volitvah. Duhov\xc5\xa1\xc4\x8dina in imenitniki so bili za duhovnika Sergija in njegova stranka ni bila le najve\xc4\x8dja, ampak tudi najuglednej\xc5\xa1a. Ko je Teodor to uvidel, se je sam prostovoljno umaknil. Pogoltni ravenski eksarh je pohitel v Rim; toda tudi on je opazil, da njegov kandidat sploh nima privr\xc5\xbeencev; zato je bil pripravljen potrditi Sergijevo izvolitev, \xc4\x8de mu bo pla\xc4\x8dal sto funtov zlata. Sergijeva stranka je zbrala sramotno podkupnino, da bi se izgognila ve\xc4\x8djemu zlu, in tako so Sergija 15. decembra 587 posvetili in umestili. Arhidiakon Pashal je bil obdol\xc5\xbeen \xc4\x8daranja; zato so ga raz\xc4\x8dinili in ga zaprli v samostan.\n_START_SECTION_\nSmrt\n_START_PARAGRAPH_\nPo petletni je\xc4\x8di je Pashal umrl 692, baje nespokorjen.'